{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - PRAVILNIK O OBRASCIMA ZAHTJEVA ZA STJECANJE HRVATSKOG DRŽAVLJANSTVA PRIROĐENJEM I ZA PRESTANAK HRVATSKOG DRŽAVLJANSTVA TE NAČINU VOĐENJA I SADRŽAJU EVIDENCIJE O STJECANJU HRVATSKOG DRŽAVLJANSTVA PRIROĐENJEM I PO MEĐUNARODNIM UGOVORIMA TE EVIDENCIJE O PRESTANKU HRVATSKOG DRŽAVLJANSTVA"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"IVAN ZIDAREVIĆ","PRAVILNIK O OBRASCIMA ZAHTJEVA ZA STJECANJE HRVATSKOG DRŽAVLJANSTVA PRIROĐENJEM I ZA PRESTANAK HRVATSKOG DRŽAVLJANSTVA TE NAČINU VOĐENJA I SADRŽAJU EVIDENCIJE O STJECANJU HRVATSKOG DRŽAVLJANSTVA PRIROĐENJEM I PO MEĐUNARODNIM UGOVORIMA TE EVIDENCIJE O PRESTANKU HRVATSKOG DRŽAVLJANSTVA","Od 2014. godine Republika Hrvatska uredila je emotivne odnose između osoba istog pola organskim Zakonom o životnom partnerstvu osoba istog spola. Nažalost, do danas Pravilnici nisu podrazumevali i životno partnerstvo, odnosno životne partnere. Podržavam izmene koje kasne šest godina i prepoznavanje životnih partnera kao jednakih građana pred MUPom.","Primljeno na znanje","U slučaju sklopljenog životnog partnerstva s hrvatskim državljaninom primjenjuje se odredba članka 10. Zakona o hrvatskom državljanstvu (\"Narodne novine\" broj: 53/91, 70/91-ispravak, 28/92, 113/93, 130/11, 110/15 i 102/19) i članka 77. Zakona o životnom partnerstvu osoba istog spola (\"Narodne novine\" broj: 92/14 i 98/19)."]
[2,"ŠIME VALIDŽIĆ","PRAVILNIK O OBRASCIMA ZAHTJEVA ZA STJECANJE HRVATSKOG DRŽAVLJANSTVA PRIROĐENJEM I ZA PRESTANAK HRVATSKOG DRŽAVLJANSTVA TE NAČINU VOĐENJA I SADRŽAJU EVIDENCIJE O STJECANJU HRVATSKOG DRŽAVLJANSTVA PRIROĐENJEM I PO MEĐUNARODNIM UGOVORIMA TE EVIDENCIJE O PRESTANKU HRVATSKOG DRŽAVLJANSTVA","Smatram da treba što više olakšati povratak iseljenika i neprihvatljivo je što sam nailazio na članke u novinama i na internetu o tome da iseljenici i njihovi potomci nailaze na prepreke kod dobivanja hrvatskog državljanstva. Iseljavanje uzrokuje demografsko, intelektualno i gospodarsko slabljenje Hrvatske. Moguće je da osoba neće moći dokazati pripadnost hrvatskom narodu i smatram da bi prezime i, makar i loše, poznavanje hrvatskog jezika trebalo biti dovoljno.\n \nAko je osoba studirala na zahtjevnom fakultetu, možda se nije bavila nikakvim kulturnim i sportskim aktivnostima pa neće moću dokazati da se je izjašnjavala kao pripadnik hrvatskog naroda po tim osnovama.\n \nRazumljivo je da se traži potvrda o nekažnjavanju ali nije u redu da se nekoj osobi uskrati mogućnost dobivanja hrvatskog državljanstva ako je, na primjer: sudjelovala na prosvjedima, uzvratila na prijetnje nasiljem (a činjenica je da institucije često kažnjavaju i napadača i žrtvu), upala u novčane teškoće ili loše društvo i slično.","Primljeno na znanje","Zakonom o izmjenama i dopunama Zakona o hrvatskom državljanstvu („Narodne novine“ broj: 102/19), koji je stupio na snagu 1. siječnja 2020. godine, liberalizirani su uvjeti za stjecanje hrvatskog državljanstva za iseljenike i njihove potomke te pripadnike hrvatskog naroda koji žive u inozemstvu."]